SET ปิดเช้าพุ่ง 10 จุด รับแรงหนุน Fund Flow ไหลเข้า-นลท.เก็งงบบจ.ไตรมาส 1
ดัชนีตลาดหุ้นไทยเช้านี้ปิดบวก 9.65 จุด รับแรงหนุน Fund Flow ที่ไหลเข้าต่อเนื่องเป็นวันที่ 3 และมีแรงซื้อในหุ้นหลายตัวที่คาดผลประกอบการไตรมาส 1 จะออกมาดี ให้แนวรับที่ 1,685 จุด แนวต้านที่ 1,695 จุด
ดัชนีตลาดหุ้นไทยเช้านี้ปิดบวก 9.65 จุด รับแรงหนุน Fund Flow ที่ไหลเข้าต่อเนื่องเป็นวันที่ 3 และมีแรงซื้อในหุ้นหลายตัวที่คาดผลประกอบการไตรมาส 1 จะออกมาดี ให้แนวรับที่ 1,685 จุด แนวต้านที่ 1,695 จุด
21 เม.ย. 2565

นายมงคล พ่วงเภตรา ผู้ช่วยกรรมการผู้จัดการ ฝ่ายกลยุทธ์การลงทุนหลักทรัพย์ บล.เคทีบีเอสที กล่าวว่า ตลาดหุ้นไทยช่วงเช้าที่ผ่านมาปรับตัวขึ้น เป็นไปตามตลาดหุ้นอื่นในภูมิภาคเอเชีย จากเงินทุนต่างชาติไหลเข้า (Fund Flow) ต่อเนื่องเป็นวันที่ 3 เนื่องจากนักลงทุนมองการแพร่ระบาดของโควิด-19 ในจีนเริ่มลดลง และมีแรงซื้อในหุ้นหลายตัวที่คาดผลประกอบการไตรมาส 1/65 จะออกมาดี ยกเว้นหุ้นกลุ่มธนาคารพาณิชย์ ที่ยังมีความเสี่ยงในเรื่องของหนี้เสีย(NPL) และหุ้นกลุ่มน้ำมัน จากสถานการณ์ความไม่สงบระหว่างรัสเซียและยูเครนที่ยังคงดำเนินต่อไป
ขณะที่แนวโน้มการลงทุนช่วงบ่ายคาดว่าตลาดฯ น่าจะยืนอยู่ในแดนบวกได้ต่อ โดยมีแนวรับที่ 1,685 จุด แนวต้านที่ 1,695 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 2,204.30 ล้านบาท ปิดที่ 156.50 บาท ลดลง 1.00 บาท
EA มูลค่าการซื้อขาย 1,176.29 ล้านบาท ปิดที่ 90.75 บาท เพิ่มขึ้น 2.25 บาท
CPALL มูลค่าการซื้อขาย 1,155.61 ล้านบาท ปิดที่  66.00 บาท ลดลง 1.00 บาท
ADVANC มูลค่าการซื้อขาย 1,041.66 ล้านบาท ปิดที่ 219.00 บาท เพิ่มขึ้น 3.00 บาท
BANPU มูลค่าการซื้อขาย 1,021.18 ล้านบาท ปิดที่ 11.80 บาท ราคาไม่เปลี่ยนแปลง